*Mert a testvérei sem hittek benne.* (Jn 7,5)

Akik közel álltak Jézushoz, ők sem hittek benne. Nagyon kellemetlen élmény lehetett. Gondoljuk végig: Isten, aki emberré lett és tettei mutatják ezt, de sem a kiválasztott nép összessége, sem a nép vallási vezetői, sem a család azon tagjai, akik között élt nem hisznek Neki. Nem fogadják el emberi testben élő Istennek, más szóval ezt hívjuk elutasításnak.

Ha ebből a nézőpontból vizsgálom azokat az elutasításokat, amelyekben részem volt, eltörpülnek. Pedig mennyire súlyosnak, nehéznek éreztem, mikor szenvedő alanya voltam. A Biblia szerint Jézus ismeri minden helyzetünket. Az elutasítás érzését is.

Bátran fordulhatunk Hozzá és elmondhatjuk neki ezt is, Ő megérti, mert része is volt benne. De Neki megoldása is van számunkra! Hívd segítségül Őt, ha elutasítottság gyötör! *Vadon Gyula*